Landsréttur staðfesti niðurstöðu Héraðsdóms og hafnaði kröfu lögreglu um fjögurra vikna gæsluvarðhald yfir Kristjáni Gunnari Valdimarssyni lektor sem var látinn laus úr haldi um helgina . Eins og kunnugt er rannsakar lögreglan meint brot Kristjáns gagnvart þremur konum en konurnar hafa lagt fram kæru gegn Kristjáni . Í tilkynningu frá lögreglu segir að krafan hafi verið lögð fram á grundvelli rannsóknarhagsmuna og til þess að varna því að sakborningur héldi áfram brotum . Þá segir að Kristján hafi verið upphaflega úrskurðaður í fjögurra daga gæsluvarðhald á jóladag í þágu rannsóknar Lögreglunnar á höfuðborgarsvæðinu á meintri frelsisskerðingu , líkamsárás og kynferðisbrotum gegn þremur konum á þrítugs - og fertugsaldri . Einnig segir í tilkynningu lögreglu að rannsókn málsins miði vel áfram . Ríkir neyðarástand á bráðamóttöku Landspítalans ?